Pécs-Baranyai Kereskedelmi és Iparkamara

I3 infónap: Fókuszban a Capacity Building felhívás - online rendezvény
2023-12-12 10:00 - 12:00 (Europe/Budapest) | Online
Az EU Funding & Tenders portálján 2023. november 15-étől elérhető az I3 eszköz Strand 2b felhívása. A pályázat elsődleges célja a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Az idei felhívás kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése.

A pályázat elsődleges célja – koordinált és összekapcsolt beruházások támogatása révén – a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Emellett az idei felhívásnak kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése, hogy minél hatékonyabban tudják támogatni a vállalatokat az interregionális befektetési portfóliók azonosításában, különös hangsúlyt helyezve az új Európai Innovációs Menetrendben nevesített égető kihívások kezelésére és a mélytechnológiai megoldások előmozdítására.
Az I3 eszköz Strand 1 és 2a felhívásaihoz kapcsolódó rásegítő pályázatnak is tekinthető Strand 2b felhívásra a pályázatok benyújtására két szakaszban, 2024. február 15-ig, illetve 2024. november 14-ig lesz lehetőség.
Az I3 eszköz felhívásai kapcsán tapasztalt egyre erősödő hazai érdeklődésre való tekintettel az NKFI Hivatal online információs napot szervez, 2023. december 12-én 10 órától.
PROGRAM
10:00-10:05 Köszöntő – Takács Tamás főosztályvezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:05-10:25 Az I3 támogatási eszköz bemutatása – Ferenczi Zoltán S3 irodavezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:25-11:00 Fókuszban a „Capacity Building – Strand 2b” felhívás – Aranyi Péter szakértő, I3 Expert Group-tag, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
11:00- 11:30 Kerekasztal-beszélgetés a korábbi I3 nyertes magyar pályázó szervezetek képviselőivel
Moderátor: Aranyi Péter
Résztvevők:
Dely Krisztina, Delfy Kft.
Keresztúri Zsolt, OmniPack Klaszter
Dr. Pásztor Zsolt, MediKlaszter
Solymosi Tamás, Falcon-Vision Zrt.
11:30-12:00 Kérdések és válaszok
A rendezvényen való részvétel ingyenes, de regisztrációhoz kötött.
Az eseményre jelentkezés határideje: 2023. december 8., 12.00 óra
Az eseményt YouTube felületen közvetíti az NKFIH. A felmerülő kérdések megválaszolásához, a Slido alkalmazást használják.
A regisztrált résztvevők levélben kapják meg 2023. december 11-én azt a közvetlen linket, amelyen keresztül figyelemmel kísérhetik a YouTube-közvetítést és elérhetik a Slido alkalmazást.
További információ és REGISZTRÁCIÓ

Hannover Messe - Technology & Business Cooperation Days 2021
2021-04-12 - 2021-04-15 | Online
A Hannover Messe egyedülálló módon, egy helyen és időben mutatja be a technológiai innovációk teljes skáláját az egész értékesítési láncon keresztül – az automatizálástól a beszállítói megoldásokig.

Az Enterprise Europe Network szervezésében megrendezésre kerülő online üzletember találkozó lehetővé teszi a vállalkozások és a kutatási intézmények számára, hogy megfelelő partnereket találjanak üzleti, technológiai és kutatási együttműködésre, valamint kereskedelmi partnerségre.
Kiemelt témák:

Ipar 4.0 és okos gyár megoldások
Erőforrás- és energia-hatékony termelési technológiák
Fenntartható energia és mobilitás
Mérőeszközök

A rendezvényen történő részvétel díjmentes, de előzetes regisztációhoz kötött:
REGISZTRÁCIÓ

Európai támogatások vállalkozásoknak nemzetközi együttműködéshez
2020-11-26 14:00 - 15:30 (Europe/Helsinki) | Online
Milyen versenyelőnyt nyújt egy iparág kulcsszereplőinek társulása? Hogyan tud az Ön cége kapcsolódni nemzetközi együttműködésekhez?
A Dél-Alföldi Regionális Innovációs Ügynökség Közhasznú Egyesület szervezésében megvalósuló online rendezvényen bemutatásra kerülnek azok a lehetőségek, melyek a hazai vállalkozások részére nyílnak meg a BRILLIANT, SMARTENERGY és METABUILDING projektek keretében üzleti látogatások és innovatív közös projektek előkészítésére 2021-től kezdődő megvalósítással.

A KKV-k versenyképességének növelését és innovációs potenciáljának kiaknázását célzó projektpartnerségek széleskörű támogatást nyújtanak a vállalkozások számára többek között tudásmegosztással, piaci alapú klaszterstratégiák kidolgozásával, ágazatok közötti együttműködési lehetőségek bemutatásával középpontban az építőipar és kapcsolódó ágazatainak előremutató megoldásaival.
Időpont: 2020. november 26. 14.00
Helyszín: ONLINE (az esemény ZOOM linkje előzetesen kiküldésre kerül a résztvevők számára)

Program
14:00 – 14:10 Köszöntők – ESCA, BRILLIANT, SMARTENERGY (video üzenetek)
14:10 – 14:25 Gonda Ágnes: Archenerg Klaszter és ClusterXchange lehetőségek (online üzleti kapcsolatépítés)
14:25 – 14:35 Kérdések és válaszok
14:35 – 14:50 Gyulai Tamás, Németh Róbert: MIÉNK klaszter és ClusterXchange lehetőségek (látogatások üzleti partnereknél)
14:50 – 15:00 Kérdések és válaszok
15:00 – 15:20 Maróti Péter: STEPP klaszter és METABUILDING lehetőségek (innovációs voucher és támogatás)
15:20 – 15:30 Kérdések és válaszok
Előadók

Gonda Ágnes – ARCHENERG – Nemzetközi Megújuló Energetikai és Építőipari Klaszter
Gyulai Tamás, Németh Róbert – MIÉNK – Magyar Innovatív Építőipari Nyílt Klaszter
Maróti Péter – STEPP – Science, Technology and Education Platform for Photonics/ Lézer Klaszter

A tájékoztató után az előadók további tájékoztatást nyújtanak, vagy a későbbiekben az ITT&MOST felületén tárgyalásra jelölhetőek lesznek. Amennyiben konkrét kérdése van a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az esemény regisztrációja lezárult!

Egészségipar nemzetközi szinten - BeHEALTH 2020
2020-10-27 - 2020-10-29 | Online
Üzleti partnerkeresés, start-up verseny és tematikus szekcióülések várják a RoHealth egészésgügyi és bioökonómiai klaszter szervezésében megrendezésre kerülő nemzetközi konferencia résztvevőit.

A BeHEALTH tökéletes környezetet teremt nemzetközi partnerségek kialakítására, ahol a különböző piaci szereplők, szervezetek, egyetemek és állami szervezetek vehetik fel egymással személyesen a kapcsolatot, jövőbeni üzleti és technológiai együttműködésükön keresztül fokozva az egészségiparral kapcsolatos gazdasági versenyképességet.

Kiemelt témák:

E-egészségügy és oktatás,
Orvosi berendezések és eszközök,
Transzlációs kutatás,
Egészségügyi anyagok,
Egészségipari kutatási infrastruktúrák,
Biogazdasági ágazatok.

További információk a rendezvény honlapján érhetők el:
BeHEALTH

A DIVAT MŰVÉSZET – ALKOSS MARADANDÓT!
2020-06-27 09:30 - 16:00 (Europe/Helsinki) | Káptalan u. 5., Pécs, Baranya, 7621, Magyarország
A Nemzeti Divatliga szervezésében valósul meg Pécsett a maga nemében úttörőnek számító tervezői pályázat a Janus Pannonius Múzeum, a Kreatív Ipari Klaszter és a Pécs-Baranyai Kereskedelmi és Iparkamara támogatásával.

A művészet és az általa képviselt értékek örökérvényűek, ezekben a bizonytalan időkben ismét itt az alkalom, hogy a hazai divat is ehhez az értékállósághoz nyúljon inspirációért egy olyan projekt létrehívásával, ami minden ember hétköznapi életének részévé teheti művészeti örökségünk egy darabját.
A Nemzeti Divatliga pályázatot hirdet hazai tervezők számára a művészet és a divat örök elválaszthatatlanságának nevében, az értékközvetítő divat és kulturális örökségünk támogatásának szellemében.
A pályázat célja egy olyan megvalósítható divattermék létrehozása lesz, amelyet a Janus Pannonius Múzeum egyik művészeti tárlata inspirált. A kiválasztott termék a fenntartható divat szellemiségében legyártásra kerül és elérhetővé válik a múzeum látogatói, illetve a művészeteket és a divatot kedvelő és támogatni vágyó nagyközönség számára a helyi Design Shopokban és webáruházon keresztül.
A Pécs-Baranyai Kereskedelmi és Iparkamara CultCreaTE nemzetközi projektje szintén annak érdekében fejti ki tevékenységét, hogy az ilyen jellegű kreatív ipari termékek kellően hasznosuljanak a turizmus szektorban oly módon, hogy a helyi vállalkozók bevonásával mindenki számára hozzáadott értéket képviseljenek. A projekt gondoskodik arról is, hogy a műalkotások új piaci termékekben történő „felhasználása” során ne sérüljenek az eredeti alkotásokhoz fűződő szellemi tulajdonjogok sem, ennek érdekében egy részletes útmutatót állítanak össze a felhasználók számára.
A projekt most lehetőséget biztosít a pályázat iránt érdeklődő alkotók számára, hogy részt vegyenek egy zártkörű tárlatvezetésen, melynek során megismerhetik a Janus Pannonius Múzeumban kiállított műalkotásokat, a projektet életre hívó szervezetek képviselőit és szakmabeli alkotókat. Az eseményen megjelent tervezőknek lehetőségük lesz a kezdetektől részt venni a projekt megvalósulásában, és a pályázati művek inspirációjául szolgáló műtárgy(ak) vagy művész kiválasztásában.
PROGRAM: 2020. június 27. szombat 9.30 – 16.000
9:30-10:00 Érkezés
10.00 Kávé, üdítő
10:30 A Csontváry Múzeum /Janus Pannonius u. 11./ megtekintése (45-50 perc, a két helyszínt összekötő séta 10-15 perc)
11:45 A Zsolnay Múzeum megtekintése /Káptalan u. 2./
Fakultatív lehetőségnek kínáljuk a Lantos-kiállítást (Király u. 19., a Zsolnaytól 10-15 perc séta)
13:00 Szünet
14:00–16:00 Networking esemény, inspirációs beszélgetés a látottak alapján /KoHo, Koller u. 5/
RÉSZLETEK:
Bejárások: a kiállítások megtekintésekor nem hagyományos tárlatvezetésben lesz részük:
– a „tárlatvezető” összefüggően elmondja a legfontosabbakat (majd egyesével bemutatja a termeket) – ezután a részvevők tájékozódhatnak, bejárhatják a kiállításokat, inspirációt gyűjthetnek, és természetesen kérdezhetnek a tárlatvezetőtől
Belépőjegy: a Janus Pannonius Múzeum hozzájárulásként elengedi a belépőjegyek árát, a részvétel regisztrációhoz kötött, ami az alábbi linken elérhető: https://forms.gle/sp557BrPyPxg2MPa6
A projektindító eseményre sok szeretettel várnak minden művészetbarát tervezőt és családjaikat.
Az esetleges kérdéseket az info@fashionhungary.com e-mailcímre várják.
Az esemény FB oldala: https://www.facebook.com/events/181661433261471/

Építőipar, energia és belsőépítészet egy helyen / BUD-GRYF & HOME Fair 2020
2020-03-27 10:00 - 16:30 (Europe/Helsinki) | BULWARY EVENT CENTRE, Tadeusza Wendy 14, Szczecin, 70655, Lengyelország
Nemzetközi üzletember találkozóra kerül sor az Enterprise Europe Network szervezésében az idén 11. alkalommal megrendezésre kerülő Bud-Gryf & Home Fairs vásár társrendezvényeként.

A rendezvény kiemelt szektorai:

Építőipar
Energia
Belsőépítészet.

Főbb területek:

Építőanyagok
Gépek és eszközök
Építési és belsőépítészeti anyagok
Megújuló és hagyományos energia
Szolgáltatók: geodézia, térképészet, tervezés

A rendezvény résztvevői új technológiák és trendek megismerése mellett, üzleti partnerségeket, közös technológiai, K+F projektterveket dolgozhatnak ki.
REGISZTRÁCIÓ
Jelentkezési határidő: 2020. március 16.
További információért keresse az Enterprise Europe Network pécsi irodáját:
eenpecs@pbkik.hu

Kreatív ipari üzletember-találkozó Zágrábban
2019-10-24 - 2019-10-25
A b.creative olyan kulturális és kreatív szakemberek alkotta globális hálózat, amelynek célja a fiatal szakemberek összekapcsolása a világ minden pontjáról, hogy ösztönözze a kultúrák közötti együttműködést és motiválja a kreatív vállalkozói szellemet. A hálózat a Európai Unió Kreatív Európa programjának keretében alakult meg, melynek közel 2500 tagja van.

A b.creative egy olyan globális esemény, amely a kreatív szektor transzverzális természetére és annak társadalmi és gazdasági innovációjának előmozdítására fókuszál. A b.creative célja, hogy hidakat építsen a kreatív vállalkozáshoz kapcsolódó érdekelt felek sokszínűsége között, az üzleti, technológiai, tudományos, művészeti, kulturális és kreatív ágazatokból.
Ezen túlmenően Horvátországban a b.creative konferenciát a kreatív és kulturális iparágak finanszírozási lehetőségeivel nyitják meg. Bemutatják az Európai Beruházási Alap garanciaprogramját, valamint a pénzügyi mechanizmusokat és a finanszírozás megszerzésének lehetőségeit.A konferencia kiemeli a kreatív vállalkozói készség fő problémáit, továbbá konkrét megoldásokat és intézkedéseket keres a felelős politikai döntéshozók számára.

Időpont: 2019. október 24-25.
Helyszín: Zágrábi Kortárs Szépművészeti Múzeum

További információ: http://bcreativetracks.com/

Open4Business Nemzetközi Üzletember-találkozó és Konferencia
2019-10-03 - 2019-10-04 | Pécsi Kereskedelmi Központ
Idén negyedik alkalommal 2019. október 3-4. között kerül megrendezésre a Pécs-Baranyai Kereskedelmi és Iparkamara és az Enterprise Europe Network Dél-dunántúli irodája által szervezett Open4Business Nemzetközi Üzletember Találkozó és Konferencia.

Az idei konferencia és B2B találkozók elsősorban az infokommunikációs ágazatra, a nemzetközi projektekre, a klaszter-együttműködésre, a kreatív iparágakra, a női vállalkozókra és a gépiparra összpontosít.
A Pécs-Baranyai Kereskedelmi és Iparkamara idén többek között az Ír-Magyar Üzleti Szövetség társszervezésében támogatja a kezdeményezést, hiszen térségünkben egyre több vállalat jön létre, nő a tőkebefektetés és szélesedik a nemzetközi piacra lépők köre.

Ez az esemény nemcsak elengedhetetlen és értékes információkat nyújt a vállalkozásoknak, hanem tökéletes lehetőséget kínál a hálózatépítésre, a hazai és nemzetközi szereplők megismeréséhez, a nemzetközi piacra lépéshez, és ahhoz, hogy erősítsék pozíciójukat és növeljék versenyképességüket.

A szervezés sikere a következő együttműködő szereplők részvételével biztosítható:

Enterprise Europe Network
Nemzetközi Kamarák hálózata
Dél-Dunántúli Gépipari Klaszter
Építőipari Technológiai Klaszter
Információmenedzsment Innovációs Klaszter
Kulturális és Kreatív Ipari Szektorcsoport – Enterprise Europe Network
Ír-Magyar Üzleti Szövetség
Ír-Magyar Üzleti Kör
Enterprise Ireland
Olasz Külkereskedelmi Intézet
Pécsi Tudományegyetem
EXIM Bank, Magyar Exportfejlesztési Ügynökség
Alkalmazott Földtudományi Klaszter
Magyar-Francia Kereskedelmi és Iparkamara
MKIK Nemzetközi Kollégium

Legyen része Ön is a sikeres rendezvényünknek, hozza el cégeit és klasztereit, találjon új partnereket projektjeihez!
Regisztráljon az Open4Business Nemzetközi Üzletember-találkozóra és Konferenciára!
